Projektas

LIETUVOS VYRIAUSIASIS ARCHYVARAS

ĮSAKYMAS

DĖL LIETUVOS VYRIAUSIOJO ARCHYVARO 2019 M. GRUODŽIO 18 D. ĮSAKYMO NR. VE-73 „DĖL POPIERINIŲ DOKUMENTŲ ATRANKOS IR IŠSAUGOJIMO ELEKTRONINE FORMA TVARKOS APRAŠO PATVIRTINIMO“ PAKEITIMO

Nr.

Vilnius

P a k e i č i u Popierinių dokumentų atrankos ir išsaugojimo elektronine forma tvarkos aprašą, patvirtintą Lietuvos vyriausiojo archyvaro 2019 m. gruodžio 18 d. įsakymo Nr. VE-73 „Dėl Popierinių dokumentų atrankos ir išsaugojimo elektronine forma tvarkos aprašo patvirtinimo“, 1 punktu:

1. Pakeičiu 9 punktą ir jį išdėstau taip:

„9. Skaitmeninant popierinius dokumentus, taikomi šie skaitmeninio turinio formatai ir kokybės parametrai: JPG arba TIFF, PDF, ne mažesnė kaip 300 dpi raiška ir 24 bitų spalvinis gylis. Šie reikalavimai taikomi neglaudintoms rinkmenoms.“

2. Pakeičiu 11 punktą ir jį išdėstau taip:

„11. Elektronine forma gali būti išsaugomas atskiras popierinis dokumentas arba popierinių dokumentų byla:

11.1. jei pasirenkama elektronine forma išsaugoti atskirą popierinį dokumentą, turi būti valdomi pagrindiniai dokumento metaduomenys, nurodyti Dokumentų rengimo taisyklėse, patvirtintose Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, bylos indeksas, saugojimo terminas (jei išsaugoma ne įstaigos dokumentų valdymo sistemoje);

11.2. jei pasirenkama elektronine forma išsaugoti popierinių dokumentų bylą, turi būti valdomi šie metaduomenys: bylos sudarytojo pavadinimas ir antraštė, bylos indeksas ir chronologinės ribos, saugojimo terminas. Atsižvelgiant į byloje esančių dokumentų pobūdį, gali būti valdomi ir kiti metaduomenys.“

3. Pakeičiu 13 punktą ir jį išdėstau taip:

„13. Popierinio dokumento skaitmeninio vaizdo tikrumas ir elektroninės formos dokumentų vientisumas užtikrinami:

13.1. dokumentą suskaitmeninusio ar kito atsakingo asmens elektroniniu parašu;

13.2. dokumentą suskaitmeninusio ar kito atsakingo asmens kvalifikuotu elektroniniu kopijos tikrumo paskirties parašu, jei skaitmeniniai vaizdai išsaugomi oficialiojo elektroninio dokumento pakuotėje;

13.3. elektroniniu spaudu.“

4. Pakeičiu 19 punktą ir jį išdėstau taip

„19. Jei įstaigos, organizacijos ar įmonės vadovo sprendimu ilgai saugomi dokumentai turi būti sutvarkyti ir įrašyti į sutvarkytų dokumentų apskaitą, ilgai saugomi elektroninės formos dokumentai įrašomi į bylų apyrašus.“

Lietuvos vyriausiasis archyvaras